‘না , কানাডা যেতে চাচ্ছিলাম কিন্তু পারলাম না । যেতে দিলো না কানাডা ইমিগ্রেশন । তা থাক সে কথা । তুমি কি মুসলমান ?’, আমাকে হঠাৎ প্রশ্ন করলো আশরাফ । এটা বোধ হয় পাকিস্তানী কিংবা মধ্যপ্রাচ্যের মুসলমানের একটা কমন প্রশ্ন । এশিয়ান চেহারা দেখলেই এই ব্যক্তিগত প্রশ্নটা করবেই । তাছাড়া বাংলাদেশী শুনলে তো কথাই নেই । আমি বরাবরের মত এবারও এড়িয়ে যাবার মত করে উত্তর দিলাম ,‘কেন বলতো , মুসলমান হলে তোমার কি কোন সুবিধে হবে ?’